नई दिल्ली: शेयर बाजार ने एक बार फिर इतिहास रच दिया है. सेंसेक्स अपने ऑल टाइम हाई पर पहुंच गया है. एशियाई बाजारों में तेजी, क्रूड में गिरावट और रुपए में रिकवरी के चलते गुरूवार को शेयर बाजार नई ऊंचाई पर खुला. सेंसेक्स की लंबी छलांग से बाजार रिकॉर्ड हाई पर पहुंचने में कामयाब हुआ. सेंसेक्स ने 36527 का नया रिकॉर्ड हाई के स्तर को छुआ है. वहीं, निफ्टी भी काफी लंबे वक्त के बाद 11000 के अहम स्तर को पार करने में कामयाब हुआ है. सेंसेक्स और निप्टी में 0.70 फीसदी से ज्यादा की तेजी दिख रही है. इससे पहले जनवरी में सेंसेक्स ने रिकॉर्ड हाई बनाया था, उस वक्त सेंसेक्स 36476 के स्तर को छुआ था. आपको बता दें, पिछले 3 ट्रेडिंग सेशन में सेंसेक्स 700 अंक चढ़ा है. वहीं, निफ्टी भी फरवरी के बाद 11000 के मार्क को पार करने में कामयाब रहा है.